ERRi juhiks kandideerimist on kinnitanud mitu tippjuhti
On räägitud ka Starmani juhatuse liikmest Aivo Adamsonist kui võimalikust ERRi juhi kandidaadist, aga tema ei ole oma sõnul kandideerimisest huvitatud, kuigi rahandusminister Sven Sester talle vastava üleskutse tegi, vahendas ERRi uudisteportaal.
ERRi nõukogu liige Agu Uudelepp ei soovinud öelda, kui palju avaldusi on praeguseks juhatuse esimehe konkursile laekunud, sest tähtaeg kukub südaööl ja kandidaate võib veel lisanduda. Tema sõnul loodetakse homme nõukogu koosolekul sõeluda välja kolm perspektiivikamat kandidaati, kelle nimed ka välja öeldakse, kuid ülejäänud kandidaate ei avalikustatagi.